તો ભગવાનના ગુણ અને ભક્તના ગુણની વચ્ચે તુલસીએ એક નાની એવી માગણી કરી દીધી. આપણે જીવ છીએ. માગણી કરતા રહીએ છીએ. માગણી કરો પરંતુ અન્યત્ર ન કરો. ભક્ત અને ભગવાનની વચ્ચે માંગ મૂકી દો. એ માંગ કાં તો ભગવાન પૂરી કરશે કે પછી ભક્ત પૂરી કરશે. પહેલી જવાબદારી ભગવાનની છે. જો એ ચૂકી જશે તો ભક્ત હનુમાન બેઠો છે. માગવું હોય તો ભગવાન પાસે કે ભક્ત પાસે માગો, અન્યત્ર ન માગો. આજુબાજુમાં માગવાનો કોઈ ફાયદો નથી. કેમ કે, બધા માગણ જ બેઠા છે!